gedung fatek UNSRAT yang sementara tabakar waktu bakalae tu mahasiswa fatek unsrat deng hukum,. ckckck,. jurusan Hukum mar cuma bakar2 gedung perkuliahan, bagimana kalo nantinya dong jadi hakim ato pengacara? slak2 dong bakar lay tu tersangka,. hehehe :p
napa noh dorang yang mo ba kase aspirasi mar sampe anarkis,. beking malo orang manado jo ngoni,. lebeh bae sudah jo skolah tinggi2,. (palingan paling banya diantara pa dorang merupakan MAPALA ato mahasiswa paling lama).
gambar fakultas teknik waktu tabakar deng abis tabakar yang so tinggal arang samua,. kong rupa tu arang tampurung.
keode,. bukang mo blajar bae2 supaya berguna dimasa datang malahan cuma ja baku bakar gedung,. jang contoh pa ni manusia2 model bagini,. beking sasa kampus jo ngoni smua,
so lantarang ni kejadian memalukan ini kong sampe tu kegiatan perkuliahan di UNSRAT di tunda selama satu minggu,. so libur dech ni mahasiswa2 UNSRAT.
kalo boleh qt kase saran for ni mahasiswa2 model bagini :
karena sebagai orang yang pernah kuliah di Universitas ., UNIMA bukang UNSRAT qt sebenarnya tau batasan2 waktu bademo sob,. qt lay pernah jadi aktivis di kampus deng pernah dudu di BEM fakultas FBS UNIMA. kalo bademo jang cuma cari sensasi sob2,. jang cuma mo kase tunjung kalo ngoni jago n brani ba demo,. ckckck cek dulu kwa ngoni pe SKS, nach kalo mantap deng lulus slalu baru pantas ngana mo lia deng kase salurkan tu aspirasi di kampus kalo ada yang nda beres,.
pake ontak jang pake tu amarah,.
sekian deng trimakasih,. hidop mahasiswa.
sitou tumou timou tou,.